**Nuuk den 19. maj 2014**

**Meddelelse om Specialiseringsmodulet for ældreassistenter.**

**Hermed har vi den glæde at meddele jer at Peqqissaanermik Ilinniarfik i samarbejde med Styrelsen for Sundhed og Forebyggelse udbyder ældreassistentspecialiseringen 28.juli 2014.**

**Formål**

Formålet med ældrespecialiseringen er at ældreassistenten erhverver sig kompetencer til selvstændigt at varetage de basale omsorgs- og sygepleje, palliative, sundhedsfremmende og forebyggende aktiviteter, praktiske og personlige, aktivitet og rehabiliterende samt koordinerende, vejledende og undervisende opgaver for gerontologiske og gerontopsykiatriske borgere.

**Ældreassistentens virksomhedsområde er den ældre borger.**

-Identificerer, vurderer, tilrettelægger, udfører og evaluerer grundlæggende sundheds- og sygeplejeopgaver hos den gerontologiske og gerontopsykiatriske borger med respekt for dennes ressourcer og selvbestemmelsesret.

-Udfører selvstændigt og i samarbejde med andre omsorgsrettede og sygeplejemæssige opgaver hos den gerontologiske og gerontopsykiatriske borger. Udvikler herunder bevidsthed om, og åbenhed over for, at indgå aktivt i tværfagligt samarbejde.

**Specialiseringsmodulet retter sig til**

Uddannede sundhedsassistenter, der har 2 års erhvervserfaring indenfor sundhedsvæsenet.

**Indhold i specialiseringsmodulet.**

Fokus / omdrejningspunktet i specialiseringsmodulet er den ældre borger specielt med fokus på geriatri og gerontopsykiatri.

**Specialiseringsmodulets form**

*Den teoretiske undervisning* vil foregå ved Peqqissaanermik Ilinniarfik. Undervisningen vil veksle mellem oplæg, diskussioner, gruppearbejde og individuelle øvelser. Der kan forekomme hjemmearbejde.

*Den praktiske del af uddannelsen* vil foregå på alderdomshjem her i Nuuk eller på kysten.

Kursisterne skal derfor gøre sig klar, at de i praktikperioden ikke kan forvente at være i egen hjemby.

**Evaluering af specialiseringsmodulet**

1. Praktikperioden skal bestås
2. Uddannelsen afsluttes med en eksamen.

**Praktiske forhold.**

Specialiseringsmodulets varighed er i alt 20 uger.

Det **starter** den 28. juli og det s**lutter** den 12. december 2014.

1.teoriperiode: 28. juli – 31. oktober 2013 på Peqqissaanermik Ilinniarfik

Praktikperioden: 1. november – 30. november 2014

2. teoriperiode: 1. december – 12. december 2014 på Peqqissaanermik Ilinniarfik.

Peqqissaanermik Ilinniarfik sørger for indkvartering i Nuuk. Det vil ikke være muligt for ægtefælle eller børn at bo her. Der udbetales dagpenge efter gældende regler, ligesom der betales for rejser tur/retur mellem hjembyen og Nuuk.

Der skal søges tjenestefri med løn. Lønudgifter refunderes ved Styrelsen for Sundhed og Forebyggelse. Gælder også for sundhedsassistenter ansat i kommuner.

**Ansøgningsfrist:** 13. juni

Ansøgningen (se vedlagte ansøgningsskema) sendes til:

Peqqissaanermik Ilinniarfik

Svend Jungep Aqq. 2

Postboks 1499,

3900 Nuuk

**Yderligere information:**

Yderligere information kan indhentes hos kursusleder Ane Marie Lauritsen anml@nanoq.gl, tlf.: 349971 eller hos forstander Lisa Ezekiassen, mail: lie@nanoq.gl, tlf.: 349953.